ddrg/super_eurlex huggingface dataset:
Official Journal L 030 , 09/02/1995 P. 0001 - 0002



NARIADENIE RADY (ES) č. 251/95 zo 6. februára 1995, ktorým sa mení a dopĺňa nariadenie (EHS) č. 337/75, ktorým sa zriaďuje Európske stredisko pre rozvoj odborného vzdelávania RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä jej článok 235, so zreteľom na návrh Komisie1, so zreteľom na stanovisko Európskeho parlamentu2, so zreteľom na stanovisko Hospodárskeho a sociálneho výboru3, keďže predstavitelia vlád členských štátov, ktorí sa stretli na úrovni hláv štátov a vlád pri prijatí rozhodnutia z 29. októbra 1993 o umiestnení sídel určitých orgánov a oddelení Európskeho spoločenstva a Europolu4, so spoločným súhlasom prijali vyhlásenie týkajúce sa umiestnenia sídla Európskeho strediska pre rozvoj odborného vzdelávania; keďže nariadením (ES) č. 1131/94 zo 16.mája 1994, ktorým sa mení a dopĺňa nariadenie (EHS) č. 337/75, ktorým sa zriaďuje Európske stredisko pre rozvoj odborného vzdelávania5, Rada stanovila sídlo strediska v meste Solún; keďže v tomto nariadení si Rada vyhradila právo na konanie v neskoršom štádiu o aspektoch návrhu Komisie týkajúcich sa zamestnancov strediska; keďže na úrovni spoločenstva by mala byť zhoda pokiaľ ide o riadenie zamestnancov rôznych decentralizovaných subjektov; keďže je preto nevyhnutné zmeniť a doplniť nariadenie (EHS) č. 337/756; keďže by Komisia za pomoci Správnej rady strediska mala nájsť a zaviesť pri najbližšej príležitosti vhodné riešenia týkajúce sa opatrení, ktorými sa riadia opatrenia týkajúce sa zamestnancov, vzťahujúce sa na presun strediska z Berlína do Solúnu, a mala by tiež predložiť Rade všetky vhodné návrhy; keďže by za týchto okolností nariadenie Rady (ECSC, EHS, Euratom) č. 1859/76 z 29. júna 1976, ktoré stanovuje podmienky zamestnávania zamestnancov Európskeho strediska pre rozvoj odborného vzdelávania malo byť zrušené7, PRIJALA TOTO NARIADENIE: Článok 1 Článok 13 nariadenia (EHS) č. 337/75 sa nahrádza takto: "Článok 13 Zamestnanci strediska podliehajú nariadeniam a pravidlám platným pre úradníkov a ostatných zamestnancov Európskeho spoločenstva. Pokiaľ ide o svojich zamestnancov, stredisko vykonáva právo pripadajúce ustanovujúcemu orgánu. Po odsúhlasení Komisiou prijme Správna rada vhodné vykonávacie pravidlá." Článok 2 Nariadenie (ECSC, EHS, Euratom) č. 1859/76 sa ruší. Článok 3 Toto nariadenie nadobudne účinnosť tretí deň po jeho uverejnení v Úradnom vestníku Európskeho spoločenstva. Uplatní sa od 1. marca 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 6.februára 1995 Za Radu predseda A. JUPPÉ 1 Ú. v. ES C 74, 12.3.1994, s. 12. 2 Ú. v. ES C 128, 9.5.1994, s. 511. 3 Ú. v. ES C 195, 18.7.1994, s. 32. 4 Ú. v. ES C 323, 30.11.1993, s. 1. 5 Ú. v. ES L 127, 19.5.1994, s. 1. 6 Ú. v. ES L 39, 13.2.1975, s. 1. Nariadenie zmenené a doplnené nariadením (ES) č. 1131/94 (Ú. v. ES L 127, 19.5.1994, s. 1). 7 Ú. v. ES L 214, 6.8.1976, s. 1. Nariadenie naposledy zmenené a doplnené nariadením (Euratom, ECSC, EHS) č. 679/87 (Ú. v. ES L 72, 14.3.1987, s. 1).
Úradný vestník L 085 , 19/04/1995 S. 0009 - 0009



Nariadenie Rady (ES) č. 839/95 z 10. apríla 1995, ktorým sa mení a dopĺňa zoznam krajín uvedených v prílohe I k nariadeniu (ES) č. 519/94 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže nariadenie Rady (ES) č. 519/94 zo 7. marca 1994 o spoločných pravidlách pre dovozy z určitých tretích krajín [1] sa vzťahuje, okrem iného, na dovozy s pôvodom v Estónsku, Lotyšsku a Litve; keďže spoločenstvo podpísalo s Estónskom, Lotyšskom a Litvou dohody o voľnom obchode, ktorými sa začal rozsiahly program hospodárskych reforiem zameraných na zabezpečenie prechodu k trhovému hospodárstvu; keďže preto by sa malo stanoviť, že tieto krajiny sa vynímajú z rozsahu pôsobnosti nariadenia (ES) č. 519/94 s účinnosťou od dňa vstúpenia uvedených dohôd do platnosti, PRIJALA TOTO NARIADENIE: Článok 1 Estónsko, Lotyšsko a Litva sa vypúšťajú z prílohy I k nariadeniu (ES) č. 519/94. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Uplatňuje sa odo dňa vstupu do platnosti dohôd o voľnom obchode uzavretých medzi krajinami uvedenými v článku 1 a spoločenstvom. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 10. apríla 1995 Za Radu predseda A. Juppé [1] Ú. v. ES L 67, 10.3.1994, s. 89. --------------------------------------------------
Úradný vestník L 127 , 10/06/1995 S. 0008 - 0008



Nariadenie Komisie (ES) č. 1319/95 z 9. júna 1995, ktoré mení a dopĺňa nariadenie (EHS) č. 338/92 ustanovujúce podrobné pravidlá na uplatnenie nariadenia Rady (EHS) č. 3763/91 vo vzťahu ku kvótam spoločenstva na dovoz 8000 ton pšeničných otrúb spadajúcich pod kód KN 230230, ktoré majú pôvod v krajinách AKT, do francúzskeho departementu Réunion KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3763/91 zo 16. decembra 1991, ktorá zavádza špecifické opatrenia vo vzťahu k poľnohospodárskym výrobkom na prospech francúzskym zámorským departementom [1], naposledy zmeneným a doplneným nariadením (ES) č. 3290/94 [2], najmä na jeho článok 3 ods. 5, keďže implementácia Dohody o poľnohospodárstve uruguajského kola vyžaduje väčšie zmeny v dovozných opatreniach; keďže podrobné pravidlá na uplatnenie nariadenia Komisie (EHS) č. 338/92 [3] musia byť preto následne upravené; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Článok 1 nariadenia (EHS) č. 338/92 sa týmto nahrádza takto: "Článok 1 Toto nariadenie ustanovuje podrobné pravidlá na uplatnenie ročných kvót spoločenstva na dovozy do francúzskeho departementu Réunion, ktoré sú vyňaté z dovozného cla, 8000 ton pšeničných otrúb zahrnutých pod kód KN 230230 pôvodom z krajín AKT, podľa nariadenia (EHS) č. 3763/91." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. júla 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. júna 1995 Za Komisiu Franz Fischler člen Komisie [1] Ú. v. ES l 356, 24.12.1991, s. 1. [2] Ú. v. ES L 349, 31.12.1994, s. 105. [3] Ú. v. ES L 36, 13.2.1992, s. 16. --------------------------------------------------
Official Journal L 078 , 28/03/1996 P. 0014 - 0014



NARIADENIE KOMISIE (ES) č. 532/96 z 27. marca 1996, ktorým sa mení a dopĺňa nariadenie (EHS) č. 2123/89 zakladajúce zoznam reprezentatívnych trhov pre bravčové mäso v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu bravčového mäsa1, naposledy zmenené a doplnené nariadením Komisie (ES) č. 3290/942, najmä na jeho článok 4 ods. 6, keďže nariadenie Komisie (EHS) č. 2123/893, naposledy zmenené a doplnené nariadením (ES) č. 426/964, zaviedlo zoznam reprezentatívnych trhov pre bravčové mäso v spoločenstve; keďže v Belgicku nastala zmena reprezentatívnych trhoch; keďže zoznam reprezentatívnych trhov pre bravčové mäso v spoločenstve uvedený v prílohe nariadenia (EHS) č. 2123/89 by sa mal z uvedeného dôvodu zmeniť a doplniť; keďže opatrenia stanovené týmto nariadením sú v súlade s názorom Riadiaceho výboru pre bravčové mäso, PRIJALA TOTO NARIADENIE: Článok 1 Bod 1 prílohy k nariadeniu (EHS) č. 2123/89 sa mení a dopĺňa takto: "1. Nasledujúce stredisko pre zaznamenávanie hodnôt: Brusel." Článok 2 Toto nariadenie nadobúda účinnosť 1. apríla 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. marca 1996 Za Komisiu Franz FISCHLER člen Komisie 1 Ú. v. ES L 282, 1.11.1975, s. 1. 2 Ú. v. ES L 349, 31.12.1994, s. 105. 3 Ú. v. ES L 203, 15.7.1989, s. 23. 4 Ú. v. ES L 60, 9.3.1996, s. 3.
Official Journal L 142 , 15/06/1996 P. 0001 - 0002



NARIADENIE RADY (ES) č. 1075/96 z 10. júna 1996, ktorým sa mení a dopĺňa nariadenie (ES) č. 1629/94 ustanovujúce niektoré technické opatrenia na zachovanie zdrojov rybolovu v Stredozemnom mori RADA EURÓPSKEJ ÚNIE, so zreteľom na Zmluvu o založení Európskej únie, najmä na jej článok 43, so zreteľom na návrh Komisie[1], so zreteľom na stanovisko Európskeho parlamentu[2], so zreteľom na stanovisko Hospodárskeho a sociálneho výboru[3], keďže Generálna Rada rybolovu pre Stredozemné more (GFCM) na svojom 21. zasadaní, ktoré sa konalo v Alicante v Španielsku, od 22. do 26. mája 1996 prijala odporúčanie týkajúce sa regulácie tuniaka modrého v Stredozemnom mori; keďže toto odporúčanie zavádza pre niektoré rybolovecké plavidlá zákaz lovu tohto druhu v období od 1. júna do 31. júla každého roku; keďže podľa článku V ods. 2, 3 a 4 dohody o ustanovení GFCM sa členovia organizácií zaväzujú uplatňovať odporúčania prijaté GFCM od konca obdobia určeného na predkladanie námietok; keďže nariadenie (ES) č. 1626/94 z 27. júna 1994[4] preto treba zmeniť a doplniť s cieľom zaviesť ustanovenia v odporúčaní, PRIJALA TOTO NARIADENIE: Článok 1 Týmto sa nariadenie (ES) č. 1626/94 mení a dopĺňa takto: 1. Vkladá sa tento článok: "Článok 5a 1. V čase od 1. júna do 31. júla každého roka sa zakazuje lov tuniaka modrého s použitím dlhých sietí umiestnených na hladinez plavidiel dlhších ako 24 m. 2. Na účely tohto článku uplatniteľná dĺžka je určená Medzinárodnou komisiou pre zachovanie atlantického tuniaka (ICCAT) a uvedená v prílohe V." 2. Pridáva sa táto príloha: "PRÍLOHA V Definícia dĺžky plavidla podľa ICCAT - Pre každé rybolovecké plavidlo postavené po 18. júli 1982 je to 96 % celkovej dĺžky na čiare ponoru pri 85 % najmenšej bočnej výšky meranej od vrcholu kýlu, alebo dĺžka od prednej strany provy po os kormidlového pňa na tejto čiare ponoru, ak je táto väčšia. Na lodiach skonštruovaných s previsom kýluje čiara ponoru, na ktorej sa táto dĺžka meria, rovnobežná s projektovanou čiarou ponoru, - Pre každé rybolovecké plavidlo postavené pred 18. júlom 1992 je to registrovaná dĺžka zapísaná v národných registroch alebo inom zázname o plavidlách." Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 10. júna 1996 Za Radu predseda M. PINTO [1] Ú. v. ES C 41, 13.2.1996, s. 17. [2] Stanovisko doručené dňa 24. mája 1996 (ešte neuverejnené v úradnom vestníku). [3] Ú. v. ES C 174, 17.6.19--96. [4] Ú. v. ES C 171, 6.7.1994, s. 1.
Úradný vestník L 284 , 06/11/1996 S. 0015 - 0016



Nariadenie Komisie (ES) č. 2126/96 z 5. novembra 1996, ktorým sa mení a dopĺňa nariadenie (ES) č. 2543/95 ustanovujúce osobitné podrobné pravidlá uplatňovania systému vývozných licencií pre olivový olej KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi [1], naposledy zmenené a doplnené nariadením (ES) č. 1581/96 [2], najmä na jeho články 2 a 3, keďže nariadenie Komisie (ES) č. 2543/95 [3] z 30. októbra 1995 stanovuje osobitné podrobné pravidlá uplatňovania systému vývozných licencií pre olivový olej; keďže na základe skúseností získaných počas prvého roka uplatňovania, výrobky, pre ktoré sa musí predložiť vývozná licencia, by sa mali presnejšie špecifikovať; keďže vývozné licencie, o ktoré bola podaná žiadosť, sa môžu vydávať iba po uplynutí obdobia, ktoré umožní Komisii prípadne prijať určité opatrenia na základe informácií o žiadostiach zaslaných členskými štátmi; keďže pokiaľ sú takéto informácie neúplné alebo nepresné, Komisia nemôže také opatrenia prijať; keďže v dôsledku toho je potrebné s cieľom zabezpečenia riadnej správy týchto dojednaní obmedziť počet vydávaných licencií na množstvo, na ktoré sa vzťahujú riadne oznámené žiadosti; keďže s ohľadom na presné monitorovanie náhrad týkajúcich sa vývozných licencií by sa informácie, ktoré majú poskytovať členské štáty v súvislosti so stiahnutými žiadosťami o licencie a nečerpaným množstvom, mali doplniť o podrobné údaje o sadzbe náhrady; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Nariadenie (ES) č. 2543/95 sa týmto mení a dopĺňa takto: 1. Článok 1 sa nahrádza takto: "Článok 1 Vývozné licencie sa predkladajú pri vývoze výrobkov patriacich pod číselné znaky KN 1509 a 151000."; 2. do článku 3 ods. 2 sa dopĺňa tento pododsek: "Licencie sa však vydávajú len pre množstvá, na ktoré sa vzťahujú žiadosti oznámené v súlade s článkom 5 ods. 1 písm. a)."; 3. Do článku 5 ods. 1 písm. c) sa dopĺňajú slová "a príslušné náhrady"; 4. Článok 5 ods. 3 sa nahrádza takto: "3. Každý mesiac po uplynutí obdobia platnosti vývozných licencií oznamujú členské štáty Komisii množstvá a náhrady, na ktoré sa vzťahujú nepoužívané vývozné licencie."; 5. časti C a D prílohy sa nahrádzajú časťami stanovenými v prílohe k tomuto nariadeniu. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júla 1994 Za Komisiu Franz Fischler člen Komisie [1] Ú. v. ES L 172, 30.9.1966, s. 3025/66. [2] Ú. v. ES L 206, 16.8.1996, s. 11. [3] Ú. v. ES L 260, 31.10.1995, s. 33. -------------------------------------------------- PRÍLOHA +++++ TIFF +++++ --------------------------------------------------
Official Journal L 262 , 16/10/1996 P. 0002 - 0002



NARIADENIE KOMISIE (ES) č. 1974/96 z 15. októbra 1996, ktorým sa mení a dopĺňa nariadenie (ES) č. 716/96, ktoré prijalo mimoriadne podporné opatrenia pre trh s hovädzím mäsom v Spojenom kráľovstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom1, v znení nariadenia (ES) č. 1588/962, najmä na jeho článok 23, keďže nariadenie (ES) č. 716/963, v znení nariadenia (ES) č. 1846/964, ustanovilo mimoriadne podporné opatrenia pre trh s hovädzím mäsom v Spojenom kráľovstve, najmä umožnilo producentom zvýšiť cenu na 1 ECU za kilogram živej váhy za zvieratá porazené podľa schémy ustanovenej v nariadení; keďže vo svetle posledného vývoja trhových cien v Spojenom kráľovstve je vhodné upraviť túto sumu; keďže nasledovne by sa mal upraviť príspevok spoločenstva vyjadrený v ECU; keďže to isté nariadenie vyžaduje, aby sa hlava, vnútornosti a mŕtve telá zvierat porazených podľa jeho ustanovení trvalo označili a previezli v uzavretých kontajneroch do oprávnených spaľovacích alebo zneškodňovacích zariadení, kde sa spracujú a zničia; keďže tento proces podlieha nevyhnutnej kontrole orgánov Spojeného kráľovstva, týmto orgánom by malo povoliť používať obmedzené množstvo zvierat na vedecké a vzdelávacie účely pred ich zničením; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (ES) č. 716/96 sa mení a dopĺňa nasledovne: 1. do článku 1 sa doplní nasledovný odsek 6: "6. Nehľadiac na odsek 1 a pod nevyhnutnou kontrolou, sa oprávneným orgánom Spojeného kráľovstva povoľuje používať obmedzené množstvo zvierat na vedecké a vzdelávacie účely pred ich zničením."; 2. v článku 2 ods. 1 sa "ECU 1" zmení na "ECU 0,9" a "ECU 392" sa zmení na "ECU 353"; 3. v článku 2 ods. 2 sa "ECU 1" zmení na "ECU 0,9". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa týkať zvierat nakúpených od prvého pondelka po dni uverejnenia.. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. októbra 1996 Za Komisiu Franz FISCHLER člen Komisie 1 Ú. v. ES L 148, 28.6.1968, s. 24. 2 Ú. v. ES L 206, 16.8.1996, s. 23. 3 Ú. v. ES L 99, 20.4.1996, s. 14. 4 Ú. v. ES L 245, 26.9.1996, s. 9.
Official Journal L 287 , 21/10/1997 P. 0010 - 0010



NARIADENIE KOMISIE (ES) č. 2048/97 z 20. októbra 1997, ktorým sa mení a dopĺňa nariadenie (ES) č. 936/97 otvárajúce a spravujúce colné kvóty pre vysokokvalitné čerstvé, chladené a mrazené hovädzie mäso a pre mrazené mäso z byvolov a nariadenie (ES) č. 996/97 o otvorení a správe dovoznej colnej kvóty pre mrazenú tenkú bránicu hovädzích zvierat, ktorá spadá pod číselný znak KN 0206 29 91 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (ES) č. 936/97 z 27. mája 1997, ktorým sa otvára a stanovuje správa colných kvót pre vysokokvalitné čerstvé, chladené a mrazené hovädzie mäso a pre mrazené mäso z byvolov1, a najmä na jeho článok 7 ods. 2, so zreteľom na nariadenie Komisie (ES) č. 996/97 z 3. júna 1997o otvorení a správe dovoznej colnej kvóty pre mrazenú tenkú bránicu hovädzích zvierat, ktorá spadá pod číselný znak KN 0206 29 912, a najmä na jeho článok 6 ods. 2, keďže Argentína premenovala úrad poverený vydávaním certifikátov pravosti; keďže príloha II k nariadeniam (ES) č. 936/97 a (ES) č. 996/97 by sa preto mala zmeniť a doplniť, PRIJALA TOTO NARIADENIE: Článok 1 V prílohe II k nariadeniam (ES) č. 936/97 a (ES) č. 996/97 sa názov úradu "Secretaría de agricultura, ganadería y pesca" nahrádza názvom "Secretaría de agricultura, ganadería, pesca y alimentación". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 17. júla 1997. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. októbra 1997 Za Komisiu Franz FISCHLER člen Komisie 1 Ú. v. ES L 137, 28.5.1997, s. 10. 2 Ú. v. ES L 144, 4.6.1997, s. 6.
Úradný vestník L 351 , 23/12/1997 S. 0017 - 0017



Nariadenie Rady (ES) č. 2599/97 z 18. decembra 1997, ktorým sa mení a dopĺňa nariadenie (EHS) č. 2262/84 ustanovujúce osobitné opatrenia týkajúce sa olivového oleja RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže, v súlade s článkom 1 ods. 5 nariadenia (EHS) č. 2262/84 [3], má Rada kvalifikovanou väčšinou na návrh Komisie schváliť do 1. januára 1998 spôsob financovania skutočných výdavkov agentúr od hospodárskeho roku 1998/99; keďže práce, ktorými sú zvyčajne poverované agentúry, sa musia vykonať počas hospodárskeho roku 1998/99; keďže v dôsledku vyššie uvedeného by sa malo prijať ustanovenie o prispievaní spoločenstva na výdavky agentúr v danom období s cieľom zabezpečiť, aby tieto agentúry mohli vykonávať svoju činnosť efektívne a v súlade s pravidlami v rámci správnej autonómie uvedenej v nariadení (EHS) č. 2262/84, PRIJALA TOTO NARIADENIE: Článok 1 Posledné dva pododseky článku 1 ods. 5 nariadenia (EHS) č. 2262/84 sa týmto nahrádzajú takto: "50 % skutočných výdavkov agentúr za hospodársky rok 1998/99 pokrýva spoločný rozpočet Európskych spoločenstiev. Do 1. októbra 1998 zváži Komisia nevyhnutnosť toho, aby spoločenstvo naďalej prispievalo na výdavky agentúr a prípadne predloží Rade návrh. V súlade s postupom stanoveným v článku 43 ods. 2 zmluvy rozhodne Rada do 1. januára 1999 o akomkoľvek financovaní predmetných výdavkov." Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. decembra 1997 Za Radu predseda F. Boden [1] Ú. v. ES C 343, 13.11.1997, s. 16. [2] Stanovisko doručené 17. decembra 1997 (zatiaľ neuverejnené v úradnom vestníku). [3] Ú. v. ES L 208, 3.8.1984, s. 11. Nariadenie naposledy zmenené a doplnené nariadením (ES) č. 533/97 (Ú. v. ES L 83, 25.3.1997, s. 1). --------------------------------------------------
Úradný vestník L 196 , 24/07/1997 S. 0041 - 0041



Nariadenie Komisie (ES) č. 1429/97 z 23. júla 1997, ktorým sa mení a dopĺňa nariadenie (ES) č. 832/97 stanovujúce podrobné pravidlá na uplatňovanie nariadenia Rady (ES) č. 2275/96, ktorým sa zavádzajú osobitné opatrenia na živé rastliny a kvetinárske výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2275/96 z 22. novembra 1996, ktorým sa zavádzajú osobitné opatrenia na živé rastliny a kvetinárske výrobky [1], najmä na jeho článok 5, keďže článok 2 ods. 3 nariadenia Komisie (ES) č. 832/97 [2], zmeneného a doplneného nariadením (ES) č. 913/97 [3], stanovuje, že opatrenia prijímajúce inú národnú alebo regionálnu pomoc nie sú oprávnené; keďže nebolo zámerom, aby toto ustanovenie vylučovalo využívanie, v rámci opatrení uvedených v nariadení (ES) č. 832/97, fondov pochádzajúcich z povinných poplatkov prevádzkovateľov v sektore živých rastlín a kvetinárskych výrobkov vzhľadom na výrobky úplne získané v dotknutých členských štátoch; keďže s cieľom rozptýlenia neistoty v tejto otázke je žiadúce zmeniť a doplniť toto ustanovenie; keďže opatrenia ustanovené v tomto nariadení sú v súlade so stanoviskom Riadiaceho výboru pre živé rastliny, PRIJALA TOTO NARIADENIE: Článok 1 Do prvej zarážky článku 2 ods. 3 nariadenia (ES) č. 832/97 sa pridáva nasledujúca veta: "Využívanie fondov pochádzajúcich z povinných poplatkov prevádzkovateľov v sektore živých rastlín a kvetinárskych výrobkov vzhľadom na výrobky úplne získané v dotknutých členských štátoch sa nepovažuje za také, ktoré by predstavovalo národnú alebo regionálnu pomoc." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. júla 1997 Za Komisiu Franz Fischler člen Komisie [1] Ú. v. ES L 308, 29.11.1996, s. 7. [2] Ú. v. ES L 119, 8.5.1997, s. 17. [3] Ú. v. ES L 135, 27.5.1997, s. 1. --------------------------------------------------